section_heading: Župna crkva svetog Jurja Mučenika
paragraph_text: Crkva se prvi put spominje 1621. Srušena je, a na njezinom je mjestu 1872. sagrađena današnja crkva duga 18 i široka 6 metara. Komunističke vlasti nisu dopuštale bogoslužje, pa ni njen popravak unatoč krovu koji se urušavao. Vlast je skinula zvona 1958. i zakopala ih nedaleko od Peračkog blata. Zvona su pronađena 1993. i vraćena na zvonik uz blagoslov splitsko-makarskog nadbiskupa mons. Ante Jurića, na blagdan sv. Jure. To je bilo prvo bogoslužje u crkvi od 1941. Crkva ima zvonik na preslicu, a na oltaru je slika sv. Jure, djelo Filipa Naldija iz druge polovice 18. stoljeća.[https://www.smn.hr/bacina Župa sv. Jurja m. - Baćina] Stranice Splitsko-makarske nadbiskupije (pristupljeno 24. ožujka 2020.)